alexandrainst/scandi-wiki huggingface dataset:
MS «Concorde II»

MS «Concorde II», seinare «Tranen», og i dag «Lyse Ekspress» er ein snøggbåt levert frå Båtutrustning A/S på Rubbestadneset i mai 1988 til P/R Concorde i Stavanger.  

I desember 1990 vart båten innkjøpt av Hardanger Sunnhordlandske Dampskipsselskap (HSD) og i mars 1991 omdøypt «Tranen». I juli 1995 vart båten seld til Fjordservice AS (Det Stavangerske Dampskipsselskap) i Stavanger. Han fekk då namnet «Lyse Ekspress». I januar 2008 vart båten overført til Tide Sjø, og er i dag i flåten til Norled.

I 2011 er båten framleis i fart.

Kjelder
 Skipet.no

Bakgrunnsstoff
 «Lyse Ekspress» på marinetraffic.com

Norske snøggbåtar
Båtar frå Rogaland
DSD-eigde fartøy
HSD-eigde fartøy
Tide-eigde fartøy
Norled-eigde fartøy
Skip frå 1988
Skip bygde ved Båtutrustning
1988 i Noreg
Aiguille de Scolette

Aiguille de Scolette (italiensk Pierre Menue) er ein 3 506 meter over havet høg fjelltopp i Kottialpane, på grensa mellom departementet Savoie i Frankrike og provinsen Torino i Italia.

Martino Baretti vart fyrstemann til topps då han i 1875 klatra opp i lag med fjellførarane Pietro Medail og Augusto Sibille.

Kjelder
Denne artikkelen bygger på «Aiguille de Scolette» frå ,  den 28. oktober 2014.  
 

Fjell i Alpane
Fjell i Frankrike
Fjell i Italia
Rognosa d'Etache

Rognosa d'Etiache er ein 3 382 meter over havet høg fjelltopp i Kottialpane i provinsen Torino i Italia, kloss ved grensa til departementet Savoie i Frankrike.

Fjellet har ei lang toppegg med tre tindar som strekker seg i retninga nordaust-sørvest. Nordausttoppen er 3 376 moh på grensa mellom dei to landa, med sørvesttoppen, 3 382 moh og Torre Maria Celeste (3 342 moh) inne på italiensk territorium.

Augusto Sibille var fyrstemann til topps, det hende i 1875.

Kjelder
Denne artikkelen bygger på «Rognosa d'Etache» frå ,  den 28. oktober 2014.  
 

Fjell i Alpane
Fjell i Frankrike
Fjell i Italia
Rocca d'Ambin

Rocca d'Ambin (fransk Mont d'Ambin) er ein 3 378 meter over havet høg fjelltopp i Kottialpane, på grensa mellom departementet Savoie i Frankrike og provinsen Torino i Italia.

Kjelder

Denne artikkelen bygger på «Mont d'Ambin» frå ,  den 28. oktober 2014.  

Fjell i Alpane
Fjell i Frankrike
Fjell i Italia
Bric de Rubren

Bric de Rubren (italiensk Cima Mongioia) er ein 3 340 meter over havet høg fjelltopp i Kottialpane,  på grensa mellom departementet Alpes-de-Haute-Provence i Frankrike og provinsen Cuneo i Italia.

Allereie i 1823 gjorde ein fransk offiser som dreiv topografisk landmåling for Frankrike eit forsøk på å nå toppen av Bric de Rubren. Fyrst 55 år seinare stod dei fyrste menneska på toppen av fjellet, franskmennene Paul Agnel og Joseph Risoul.

Kjelder
Denne artikkelen bygger på «Bric de Rubren» frå ,  den 28. oktober 2014.  
 

Fjell i Alpane
Fjell i Frankrike
Fjell i Italia
Melanie Chisholm

Melanie Jayne Chisholm (), betre kjent som Melanie C eller berre Mel C, er ein engelsk songar, låtskrivar, skodespelar, dansar, forretningskvinne, TV-personlegdom og treningsmodell. Ho er ein av dei fem medlemmane i bandet Spice Girls, der ho hadde kallenamnet «Sporty Spice». 

Med Spice Girls har Chisholm selt over 100 millionar plater i heile verda.
Som soloartist har ho selt over 20 millionar plater. Den første songen ho gav ut var ein duett med Bryan Adams, «When You're Gone». I 1999 gav ho ut det første studioalbumet sitt, Northern Star, som har vorte selt i 4 millionar eksemplar. Chisholm har gjeve ut fem andre album og har vorte nominert til både Brit Awards og musikkprisen ECHO. Ho er i dag den kvinnelege artisten med nest flest førsteplass-singlar i Storbritannia.

Personleg liv 
Chisholm har vore open om kampen sin med klinisk depresjon og spiseforstyrringar, som ho har opplevd fleire gonger i løpet av livet sitt. Den yngre halvbroren hennar, Paul O'Neill, er ein racerførar.

Chisholm var i eit forhold med eigedomsutviklaren Thomas Starr. Chisholm fødte ei dotter, Scarlett, den 22. februar 2009 på Portland Hospital i London.

Chisholm er òg ein tilhengar av Liverpool FC. Ho har 12 tatoveringar.

Diskografi 
Northern Star (1999)
Reason (2003)
Beautiful Intentions (2005)
This Time (2007)
The Sea (2011)
Stages (2012)
Version of Me (2016)
Melanie C (2020)

Sjå òg 
Spice Girls

Kjelder 
Denne artikkelen bygger på «Melanie C» frå ,  den 28. oktober 2014.

Bakgrunnsstoff 

Den offisielle nettsida til Melanie C
Melanie C på Allmusic

Engelske songarar
Engelske låtskrivarar
Engelske skodespelarar
Spice Girls
MS «Anne Line»

MS «Anne Line», seinare «Tjelden», i dag «Maan Dolphin» er ein snøggbåt levert frå A/S Fjellstrand i Omastrand 7. juli 1986 til Gods-Trans i Hønefoss/Drammen. Båten var eit fraktefartøy som vart sett inn i kysttrafikk med frakt, i tillegg til turar mellom Noreg og Sentral-Europa. I april 1989 vart han leigd ut til Nor-Cargo Express og sett i rute mellom Ålesund og Storbritannia. 

I 1990 vart han ombygd til passasjerfartøy og kunne ta 195 passasjerar. I februar 1991 vart båten innkjøpt av Hardanger Sunnhordlandske Dampskipsselskap (HSD) og omdøypt «Tjelden». Båten gjekk i ruta mellom Bergen og Sunnhordland. I mai og juni 1993 var han utleigd til Pilen AB i Malmø og gjekk i ruta mellom Malmø og København. Det same vart båten i juli og august 1996, juni-november 1998 og mars 1999. 

Frå juni 1993 gjekk ho attende til ruta mellom Sunnhordland og Bergen, før ho i mai 1994 gjekk i ruta Stavanger-Leirvik. Frå april 1996 gjekk ho i Haugesundsruta, frå Haugesund til Stavanger, via Kopervik og Føresvik. Frå 2000 gjekk båten i ruta mellom Bergen og Stavanger. 13. september 2005 kolliderte båten med kaien i Mosterhamn, men ingen passasjerar kom til skade. Frå februar 2007 til juli 2008 vart båten utleigd til Stavangerske Lokal og gjekk i lokale ruter mellom Stavanger og omegn. 

Båten vart ombygd ved Fjellstrand i april 2007 og i juli 2008 seld til Hvalsafari AS i Andenes og fekk namnet «Maan Dolphin». 22. september 2008 vart han overført til Maan Sjøfart. Hausten 2009 låg båten i opplag ved Toftøy, frå februar 2010 og frametter vart han utleigd til Tide Sjø og sidan Norled for ruta mellom Stavanger og Bergen, medan han om sommaren vart brukt til kvalsafari frå Andenes.

Kjelder
 Skipet.no
 Faktaomfartyg.se

Bakgrunnsstoff
 «Maan Dolphin» på marinetraffic.com

Norske snøggbåtar
Båtar frå Vestland
HSD-eigde fartøy
Tide-eigde fartøy
Skip frå 1986
Skip bygde ved Fjellstrand
1986 i Noreg
MF «Vikingen» (1992)

MF «Vikingen» er ei bilferje levert frå Slipen mek. Verksted i Sandnessjøen i juli 1992 til Hardanger Sunnhordlandske Dampskipsselskap (HSD). Frå starten av til 2007 gjekk ho i ruta Krokeide-Hufthamar-Austevollshella. 

Fram til i dag har ferja vore i flåten til HSD, HSD Sjø, Tide Sjø og Norled heile vegen.

Ferjesamband
 1993 - 2007:  Krokeide-Hufthamar-Austevollshella
 Sommaren 2007: Utleigd til Hurtigruten ASA for ruta Bognes-Skarberget
 2010: Reserverferje
 2011: Skjersholmane-Ranavik
 2012 - ...:  Årsnes-Varaldsøy-Gjermundshamn

Kjelder
 Skipet.no
 Fjordfähren

Bakgrunnsstoff
 «Vikingen» på marinetraffic.com

Norske ferjer
Båtar frå Nordland
HSD-eigde fartøy
Tide-eigde fartøy
Norled-eigde fartøy
Skip frå 1992
Skip bygde ved Slipen mek. Verksted
1992 i Noreg
MS «Sleipner» (1989)

MS «Sleipner», i dag «Speed Cat 1», er ein snøggbåt levert frå A/S Fjellstrand i Omastrand i mai 1989 til Flaggruten ved Det Stavangerske Dampskibsselskab. Som ein del av Flaggruten gjekk båten i rute mellom Stavanger og Bergen. I 1993 vart Flaggruten eit heileigd dotterselskap under Hardanger Sunnhordlandske Dampskipsselskap (HSD). 

I mars 1997 vart båten selt til Hansatee Ltd. (AS Hansatee) i Tallinn i Estland, og han gjekk i rute mellom Tallinn og Helsingfors i Finland. Han hadde då namnet «Tallink Express I».

I august 2001 vart heimehamna endra til Limassol på Kypros, og seinare på året, 6. november 2002, vart båten seld til A.N.E.S. High Speed (Malta) Ltd. (Anonymus Naftiliaki Eteria Symis, Simi, Hellas) i Valletta på Malta og fekk namnet «Panormitis». I 2008 vart båten først seld til ukjende eigarar på Rhodos og omdøypt «Speed Cat 1»., før han vart seld til Greece Speed Cat den 29. juni 2009. 

I 2011 er båten framleis i fart.

Kjelder
 Skipet.no

Bakgrunnsstoff
 «Speed Cat 1» på marinetraffic.com

Norske snøggbåtar
Båtar frå Vestland
DSD-eigde fartøy
HSD-eigde fartøy
Skip frå 1989
Skip bygde ved Fjellstrand
1989 i Noreg
MS «Draupner» (1989)

MS «Draupner», seinare MS «Tyrving» i dag «Superstar», er ein snøggbåt levert frå A/S Fjellstrand i Omastrand i mai 1989 til Flaggruten ved Det Stavangerske Dampskibsselskab. Som ein del av Flaggruten gjekk båten i rute mellom Stavanger og Bergen. I 1992 var båten kjøpt av Hardanger Sunnhordlandske Dampskipsselskap (HSD), og han fekk i mars 1993 namnet «Tyrving». I 1996 vart båten utleigd til Tyskland. 

I august 1999 vart båten lagt i opplag som reserveskip til Flaggruten. 27. november 1999 vart han sett inn i Flaggruten att og under den første turen over Sletta etter Sleipnerforliset 9. desember 1999 var det eitt minutts stille ved ulukkesstaden. 

14. oktober 2002 vart båten selt til Evertrust Fast Ferry Co. Ltd. på Taiwan og han fekk namnet «Superstar». 

I 2011 er båten framleis i fart.

Kjelder
 Skipet.no
 Norsk hurtigbåthistorie 

Norske snøggbåtar
Båtar frå Vestland
DSD-eigde fartøy
HSD-eigde fartøy
Skip frå 1989
Skip bygde ved Fjellstrand
1989 i Noreg
MS «Espeværekspressen»

MS «Espeværekspressen» er ein snøggbåt levert frå Båtutrustning A/S på Rubbestadneset i april 1991 for Agasøster Båtservice på Rubbestadneset. Båten vart sett inn i ruta mellom Eidesvik og Espevær i Bømlo kommune. Då Hardanger Sunnhordlandske Dampskipsselskap tok over denne ruta i 1992 følgde båten med på laget og var i reiarlaget (HSD, Tide og Norled) fram til 31. desember 2013. 

I 2014 tok Agasøster Båtservice igjen over båten og brukte han i rute mellom Leirvik på Stord og Ranavik og Sunde i Kvinnherad.

Kjelder
 Skipet.no

Bakgrunnsstoff
 «Espeværekspressen» på marinetraffic.com

Norske snøggbåtar
Båtar frå Vestland
HSD-eigde fartøy
Tide-eigde fartøy
Norled-eigde fartøy
Skip frå 1991
Skip bygde ved Båtutrustning
1991 i Noreg
MS «Tedno» (1992)

MS «Tedno», i dag «Osman Hamid Bey», er ein snøggbåt levert frå Harding Verft i Rosendal i desember 1992 til Hardanger Sunnhordlandske Dampskipsselskap (HSD). 

Båten gjekk i ruta Bergen-Sunnhordland, og Bergen-Ølen. Frå 27. august til 10. september 1999 gjekk ho i Haugesundsruta (Stavanger-Haugesund) for MS «Tjelden». 23. september 1999 assisterte ho «Tjelden» i Bømlafjorden etter eit motorstopp. 26. juli 2000 kræsja båten i låg fart i kaien ved Rubbestadneset. Det vart berre små skadar, og båten var tilbake i rute dagen etter. 8. august 2000 grunnstøtte båten ved Flesland kai og fekk skadar i begge skroga. Båten måtte innom verkstad, men var attende i rute alt 11. august. 24. august 2003 fekk båten motorproblem på veg nordover, som ein del av Flaggruten med 90 passasjerar ombord. Båten gjekk til Rubbestadneset for eigen motor og MS «Baronessa» tok passasjerane vidare til Bergen.

Båten vart seld til Altinnal Turizm Istelmecilik ve Yatirim AS i Tyrkia i februar 2007. Per oktober 2014 er båten framleis i fart.

Kjelder

 Skipet.no
 Norsk hurtigbåthistorie 

Denne artikkelen bygger på «MS «Tedno» (1992)» frå ,  den 29. oktober 2014.

Bakgrunnsstoff
 «Osman Hamdi Bey» på marinetraffic.com

Norske snøggbåtar
Båtar frå Vestland
HSD-eigde fartøy
Tide-eigde fartøy
Skip frå 1992
Skip bygde ved Harding Verft
1992 i Noreg
MF «Hardingen» (1993)

MF «Hardingen» er ei bilferje levert frå Slipen mek. Verskted i Sandnessjøen i januar 1993 til Hardanger Sunnhordlandske Dampskipsselskap (HSD). Ferja vart sett inn i ruta Kinsarvik-Utne-Kvanndal, men har dei siste åra berre gått strekninga Utne - Kvanndal. 

Fram til i dag har ferja vore i flåten til HSD, HSD Sjø, Tide Sjø og Norled heile vegen.

Kjelder
 Skipet.no
 «Hardingen» på Fjordfähren (tysk) 

Norske ferjer
Båtar frå Nordland
HSD-eigde fartøy
Tide-eigde fartøy
Norled-eigde fartøy
Skip frå 1993
Skip bygde ved Slipen mek. Verksted
1993 i Noreg
MS «Gullving»

MS «Gullving», i dag «Aahav», er ein snøggbåt levert frå Båtutrustning på Rubbestadneset i juli 1984 til P/R Tina i Stavanger. 

I januar 1986 vart båten overteken av Jørgen Bosvik i Stavanger, før han eit år seinare, i februar 1987, vart seld til Moskenes Shipping i Sørvågen i Lofoten. I april 1993 vart han seld vidare til Sandtorv i Torgangsvåg. 

Hardanger Sunnhordlandske Dampskipsselskap (HSD) kjøpte båten i september 1993, men alt i april 1994 vart han seld vidare til Agasøster Jordslep på Stord. Han fekk då namnet «Fjordfart». Båten vart raskt seld vidare i oktober 1994 til Sigurd Vindedal i Undredal og fekk då namnet «Aurlandsfjord». Halden & Edvardsen i Kabelvåg kjøpte båten i desember 2000. Han fekk då ny motor i 2001. 
I oktober 2006 vart båten seld til Lødingen Skyssbåtservice AS i Vestbygd/Harstad og vart omdøypt «Sea Express». Agasøster tok over båten att i oktober 2009, før han igjen hamna i Lofoten hos Moskenes Shipping, som døypte om båten til «Aahav»

Kjelder
 Skipet.no

Bakgrunnsstoff
 «Aahav» på marinetraffic.com

Norske snøggbåtar
Båtar frå Vestland
HSD-eigde fartøy
Skip frå 1984
Skip bygde ved Båtutrustning
1984 i Noreg
Serbia i Junior Eurovision Song Contest

Serbia debuterte som sjølvstendig nasjon i Junior Eurovision Song Contest i 2006, då tevlinga vart halden i Bucuresti i Romania. I 2005 deltok dei som ein del av Serbia og Montenegro. Etter at Serbia og Montenegro vart oppløyst, bestemte den serbiske kringkastaren RTS at dei ville halde fram deltakinga i Junior Eurovision Song Contest. Deira fyrste bidrag som sjølstendig nasjon var med gruppa Neustrašivi učitelji stranih jezika. Songen deira, «Učimo strane jezike», inneheldt heile åtte språk. Bidraga vart valde gjennom den nasjonale finalen Izbor za dečju pesmu Evrovizije, arrangert av kringkastaren RTS.

I 2011 valde Serbia å ta ein pause frå tevlinga.

I 2014, etter å ha vore vekke frå tevlinga i tre år, vende Serbia attende. Dei valde å gjennomføre ei intern utveljing, og Emilija Đonin blei serbisk representant på Malta med songen «Svet u mojim očima».

Bidrag i Junior Eurovision Song Contest

Røystehistorikk

Galleri

Sjå òg
 Serbia i Eurovision Song Contest
 Serbia og Montenegro i Eurovision Song Contest
 Serbia og Montenegro i Junior Eurovision Song Contest

Kjelder
 Serbia i Junior Eurovision Song Contest
Denne artikkelen bygger på «Serbia in the Junior Eurovision Song Contest» frå ,  den 30. oktober 2014.  
 

Land i Junior Eurovision Song Contest
MS «Baronen» (1994)

MS «Baronen», i dag «Seka», er ein snøggbåt levert frå Holen mek. Verksted i Langevåg i april 1994 til Hardanger Sunnhordlandske Dampskipsselskap (HSD). Båten vart sett i rute Bergen - Sunnhordland. Båten er systerskipet til MS «Baronessa» som vart levert same året. 

5. januar 2000 grunnstøtte «Baronen» ved Flesland og fekk skade styrbord på skrog og propell. 

Båten vart seld til Altinnal Turizm Istelmecilik ve Yatirim AS i Tyrkia i februar 2007 og omdøypt «Seka». I oktober 2014 er båten framleis i fart.

Kjelder
 Skipet.no

Bakgrunnsstoff
 «Seka» på marinetraffic.com

Norske snøggbåtar
Båtar frå Møre og Romsdal
HSD-eigde fartøy
Tide-eigde fartøy
Skip frå 1994
Skip bygde ved Holen mek. Verksted
1994 i Noreg
MS «Baronessa»

MS «Baronessa», i dag «Angel», er ein snøggbåt levert frå Holen mek. Verksted i Langevåg i august 1994 til Hardanger Sunnhordlandske Dampskipsselskap (HSD). Båten vart sett i Osruta (Stord-Kvinnherad-Tysnes-Os). Båten er systerskipet til MS «Baronen». 

20. april 2004 kjørte båten tørrskott på land ved Ranavik i 25 knops fart. Kapteinen vart først dømd for ulukka, men seinare frikjend. 

I mai 2005 vart båten seld til Sør-Korea og Sung Woo Ferry Co. i Masan, der han fekk namnet «Cosmos». Han skifta eigarar fleire gonger i Sør-Korea dei neste åra. I februar 2007 vart han seld til Korea Express Ferry Co. i Masan og i februar 2009 til Joyang Transportation Co., som gav han namnet «Angel». I 2011 er båten framleis i fart.

Kjelder
 Skipet.no

Norske snøggbåtar
Båtar frå Møre og Romsdal
HSD-eigde fartøy
Tide-eigde fartøy
Skip frå 1994
Skip bygde ved Holen mek. Verksted
1994 i Noreg
Düsseldorfskulen

Düsseldorfskulen var ei kunstretning som voks ut or den tyske romantiske rørsla, og på same tid ein del av denne. Retninga vart driven fram av ei gruppe målarar, der Carl Friedrich Lessing, Johann Wilhelm Schirmer, Andreas Achenbach, Hans Gude, Oswald Achenbach og Adolf Schrödter var mellom dei stilskapande. Dei underviste eller studerte ved kunstakademiet i Düsseldorf i 1830- og 1840-åra, då akademiet vart leia av målaren Wilhelm von Schadow. Arbeida til düsseldorfarane er karakterisert av fine detaljar og fantasirike landskap, ofte med religiøse eller allegoriske forteljingar plassert i landskapet. Leiande medlemer av Düsseldorfskulen fremja friluftsmåleriet, og hadde ein tendens til å nytte ein palett med relativt dempa og einsarta fargar.

Soge
Wilhelm von Schadow tok over leiinga av kunstakademiet i 1826, og dermed byrja blomstringstida for akademiet. Den stemningsromantikken med drag av mild realisme som kjenneteikna Schadow, kom gjennom lang tid å prege skulen. Meir individuelle uttrykk kom til syne hos nokre av hans eldre elevar som Karl Ferdinand Sohn, som gjennom si lærarverksemd fekk stor verknad i skulen. Størst etterspurnad nådde skulen då Eduard Bendemann var leiar. 

På utviklinga av landskapsmåleriet i Düsseldorf var Carl Friedrich Lessing den fremste. Føregangsmenn for det romantiske ideal-landskapet fann ein i Johann Wilhelm Schirmer og Oswald Achenbach. Nye friske impulsar kom med Louis Gurlitt frå Danmark, og i Andreas Achenbach såg ein ein fornyar av landskapsmåleriet. Eugène Dücker var føregangsmann for ei retning med meir intime måleri.

På 1840-talet byrja den store nordiske invasjonen, særleg frå Noreg. Adolph Tidemand var den fyrste, og vekte straks åtgaum med sine norske allmuge-skildringar. Noko seinare kom Hans Gude, hans norske landskap med si villmarksstemning kom snart på mote. Meir eller mindre påverka av Gude var August Cappelen, Erik Bodom, Anders Askevold, Morten Müller, Amaldus Nielsen og Ludvig Munthe, medan mellom andre Carl Sundt-Hansen odla sjangermåleriet.

Düsseldorfskulen hadde ein avgjerande innverknad på den såkalla Hudson River-skulen i USA. Mange framståande USA-amerikanske målarar gjekk i lære i Düsseldorf, mellom dei George Caleb Bingham, Eastman Johnson, Worthington Whittredge og William Morris Hunt. Tyske Albert Bierstadt søkte, men kom ikkje inn. I staden vart USA-amerikanaren, vennen Worthington Whittredge, læraren hans så lenge han oppheldt seg i Düsseldorf.

Frå 1870-talet stivna Düsseldorfskulen i seinromantikk og småborgarlege kunstpreferansar. Kunstakademiet i byen mista meir og meir posisjonen som lærestad.

Kjelder
Denne artikkelen bygger på «Düsseldorfer Malerschule» frå ,  den 29. oktober 2014.  
 
Denne artikkelen bygger på «Düsseldorf school of painting» frå ,  den 29. oktober 2014.  
 

Kunsthistorie
Romantikken
Düsseldorf
MS «Unika»

MS «Unika», seinare MS «Bremnes», og i dag «Dory» er eit fraktefartøy levert frå Maritime Sveiseindustri i Gjerdsvika i juni 1976 til P/R Unik i Bergen. 

Båten vart forlenga i 1979 til 46 meter og kunne då ta ei last på 700 tonn. Båten gjekk i rute for Fylkesbaatane.

I november 1994 vart skipet kjøpt av Hardanger Sunnhordlandske Dampskipsselskap (HSD), som gav det namnet MS «Bremnes». Skipet gjekk i nattruta mellom Sandnes og Bergen. 

I mars 1999 vart skipet seld til Linito AS i Bergen, så til Siddis Shipping i mars 2000, som gav han attende det gamle namnet «Unika». Skipet fortsette i den same nattruta fram til det 4. mai 2004 vart båten seld til New Zealand, der han fekk namnet «Dory». Året etter vart han seld vidare til Cookøyane, og to år seinare, den 9. januar 2007, vart han selt til SNC Agnieray & Cie. i Fransk Polynesia. Her fekk han først namnet «Dory 3», og så igjen «Dory». I 2011 var båten framleis i fart.

Kjelder
 Skipet.no
 «Hordaland» på Fjordfähren (tysk)

Bakgrunnsstoff
 «Fjærlandsfjord» på marinetraffic.com

Norske fraktefartøy
Båtar frå Møre og Romsdal
HSD-eigde fartøy
Skip frå 1976
Skip bygde ved Maritime Sveiseindustri
1976 i Noreg
Minóa Pediáda

Minóa Pediáda (gresk Μινώα Πεδιάδα, «Den minoiske sletta») er ein kommune i periferieininga Iráklio i periferien Kreta i Hellas. Minóa Pediáda ligg søraust for Iráklio og grensar i aust mot periferieininga Lasíthi. I sør ligg Libyahavet.

Administrativ inndeling
Kommunen vart danna i 2011 ved at ein slo saman dei tidlegare kommunane
 Arkalokhóri
 Thrapsanó
 Kastélli
Dei tre tidlegare kommunane er no kommunaleiningar.

Byar og tettstader
Dei største byane og tettstadene i kommunen er:

Referansar 

Minoa Pediada
Minoa Pediada
Evangelismós

Evangelismós (gresk Ευαγγελισμός) er ein landsby i periferieininga Iráklio i periferien Kreta i Hellas og hovudsete i kommunen Minóa Pediáda.

Referansar 

Evangelismos
MF «Nordhordland» (1965)

MF «Nordhordland», seinare MF «Meland» og MF «Halsnøy», og i dag MF «Moli», er ei bilferje levert frå Haugesunds Slip i Haugesund i april 1965 til Bergen-Nordhordland Trafikklag. I 1974 skifta reiarlaget namn til Bergen-Nordhordland Rutelag og i 1976 fekk ferja namnet MF «Meland». 

I januar 1995 vart ferja innkjøpt av Hardanger Sunnhordlandske Dampskipsselskap (HSD). 

Ferja vart seld til Kroatia i juli 2005 og selskapet Trajekt d.o.o. Ho fekk då namnet «Moli». I oktober 2014 var ferja framleis i fart.

Ferjesamband
 1965 - desember 1966: Steinestø-Knarvik
 Garnes-Haus
 1979-1987: Garnes-Haus
 1991-1994: Flatråker-Jektevik-Nordhuglo
 ? - ?: Leirvik-Ranavik-Sunde
 Fram til 2005: Reserveferje og i opplag
 sommaren 1999: Kvanndal-Utne-Kinsarvik
 2005 - ... Drvenik- Domince (berre om sommaren)

Kjelder
 Skipet.no
 «Nordhordland» på Fjordfähren (tysk)

Bakgrunnsstoff
 «Moli» på marinetraffic.com

Norske ferjer
Båtar frå Rogaland
BNT-eigde fartøy
BNR-eigde fartøy
HSD-eigde fartøy
Skip frå 1965
Skip bygde ved Haugesunds Slip
1965 i Noreg
Sverre Bortne

Sverre Bortne () var jordstyresekretær i Selje kommune, og dreiv eige gartneri.

Under pseudonymet Sverre Lisnes gav han ut diktsamlinga Stjernor i natta i 1944.

Bibliografi

Kjelder

Bakgrunnsstoff
 Gravminner

Forfattarar frå Selje
Norske lyrikarar
Folk frå Selje
Søgne gamle kyrkje

Søgne gamle kyrkje er ei langkyrkje i tre frå rundt 1640 i Kristiansand kommune, Agder. Ho tilhøyrer Søgne sokn, som er ein del av Mandal prosti i Den norske kyrkja. Ho er likevel ikkje lenger soknekyrkje, men er nytta til mellom anna bryllaup og dåp. Kyrkja er freda.

Kyrkja er i panelt bindingsverk med 270 sitjeplassar. Skipet har rike vegg- og takdekorasjonar frå 1600-1700-talet. 

Sannsynlegvis har det vore ei kyrkje her tidlegare. Eit skiftebrev syner at det var prest og kyrkje på staden i 1344.

Søgne prestegjeld blei skipa i 1604, før kyrkja som står no vart reist.

1814 
Kyrkja fungerte som valkyrkje i samband med vala til Riksforsamlinga på Eidsvoll i 1814. Bak kyrkja blei det reist eit minnesmerke over Syvert Omundsson Eeg 17. mai 1914. Eeg representerte Søgne på riksforsamlinga.

Kjelder

Kyrkjer i Kristiansand
Langkyrkjer i Agder og Telemark bispedømme
Norske kyrkjer frå 1640-åra
Kulturminne i Kristiansand
Kyrkjer i Kristiansand Domprosti
Kulturminnesok
Freda bygg i Agder
Valkyrkjer i 1814
Garnes–Haus

Garnes-Haus var eit ferjesamband som gjekk mellom Garnes i Bergen kommune og Haus i Osterøy kommune frå 1937 til 1997. Sambandet vart lagt ned då Osterøybrua vart opna i oktober 1997. 

Sambandet vart drive av Johann Ådland Partrederi i Haus frå 1937 til desember 1969, då Indre Nordhordland Dampbåtlag tok over ruta fram til 1973. Frå 1974 gjekk IND inn i Bergen Nordhordland Rutelag, som dreiv ruta fram til ho vart nedlagt.

Ferjer i sambandet
 MS «Sørfjord» (1928): tok sporadisk med éin bil tverrskips frå 1928 til 1937. 
 MF «Sørfjord II»: 1937 - 1955
 MF «Hausferja» / MF «Haus»: 1955 - 1975
 MF «Bjørn West»: 1970 - 1971
 MF «Bukken Bruse»: 1976 - 1979/80
 MF «Meland»: Juni 1979 - 1987
 MF «Haus»: 1989 - 1997 (med avbrekk)
 MF «Bruvik» / MF «Manger*: 1987/89 (?) - 1997 (med avbrekk)

Kjelder
 Ferjestader - Fjordfähren (tysk)

Tidlegare ferjesamband i Vestland
Samferdsle i Bergen
Samferdsle i Osterøy
Skipingar i 1937
1937 i Noreg
Nedleggingar i 1997